Εικόνα που περιέχει κείμενο, γραμματοσειρά, λογότυπο, γραφικά

Περιγραφή που δημιουργήθηκε αυτόματα**Επανεκκίνηση**

Ισχυροί Δήμοι. Κάθε μέρα, δίπλα στον πολίτη

**Εισήγηση Προέδρου**

**Επιτροπής Ψηφιακής Διακυβέρνησης**

Αθανάσιου Μαμάκου

Δημάρχου Λαρισαίων

Προσυνεδριακός Διάλογος

Ναύπλιο, 2 Οκτωβρίου 2024

Η **Κεντρική Ένωση Δήμων Ελλάδας (ΚΕΔΕ)** αποτελεί βασικό παράγοντα για τον ψηφιακό μετασχηματισμό των δήμων της χώρας, έχοντας κεντρικό ρόλο στην προώθηση και ενίσχυση της ψηφιακής διακυβέρνησης και τεχνολογικής προόδου στην τοπική αυτοδιοίκηση.

Στο πλαίσιο των αρμοδιοτήτων της, σε συνδυασμό με της απαιτήσεις της εποχής, η ΚΕΔΕ, έχει θεσμοθετήσει την **Επιτροπή Ψηφιακής Διακυβέρνησης** για ουσιαστική συμμετοχή των δήμων στην ψηφιακή μετάβαση, αλλά και ενίσχυση των τεχνολογικών καινοτομιών.

Με την προώθηση της ψηφιακής διακυβέρνησης, η ΚΕΔΕ αναλαμβάνει πρωτοβουλίες που αποσκοπούν στον εκσυγχρονισμό υπηρεσιών της δημόσιας διοίκησης και της τοπικής αυτοδιοίκησης με τη χρήση ψηφιακών εργαλείων και τεχνολογιών, επιτυγχάνοντας με τον τρόπο αυτό την εξυπηρέτηση πολιτών και επιχειρήσεων.

Αναλυτικότερα, οι άξονες δράσης της ΚΕΔΕ στην Ψηφιακή Διακυβέρνηση:

1. **Προώθηση Ψηφιακών Υπηρεσιών των δήμων**

Μέσα από τη συνεργασία με το Υπουργείο Ψηφιακής Διακυβέρνησης, την Ανεξάρτητη Αρχή Δημοσίων Εσόδων (ΑΑΔΕ) και την Γενική Γραμματεία Πληροφοριακών Συστημάτων (ΓΓΠΣ) προωθεί τη διασύνδεση των Δήμων με τον κόμβο ηλεκτρονικών υπηρεσιών **govHUB.gr**, ώστε να προσφέρονται ψηφιακές διευκολύνσεις στη λειτουργία των δήμων της:

* + **Πλατφόρμα Δήλωσης επί των Ακαθαρίστων Εσόδων και Παρεπιδημούντων** (<https://dae.govapp.gr/>). Υπάρχει συνεχής συνεργασία και διαβούλευση με την ΑΑΔΕ και την ΓΓΠΣ ώστε να προσαρμοστεί η πλατφόρμα της διατάξεις που ορίζει η νέα νομοθεσία από τον Δεκέμβριο του 2023 με την myAADE.
  + **Πλατφόρμα δήλωσης διόρθωσης τ. μ. ακινήτων προς τους ΟΤΑ,** μέσω της οποίας οι δήμοι μετά την διόρθωση των τετραγωνικών των ακινήτων, εισέπραξαν ένα μεγάλο ποσό από την διαφορά που προέκυψε από μη δηλωθέντα ή ανακριβή τ.μ.
  + **Πλατφόρμα Αίτησης Απαλλαγής Δ.Τ. & Μείωσης Τέλους Κοινόχρηστων Χώρων**
  + **Πλατφόρμα καταγραφής αθλητικών χώρων, «Πέλοπας»** σε συνεργασία με το Υπουργείο Αθλητισμού, ώστε να αποτυπώνεται ακριβώς η κατάσταση των αθλητικών χώρων των δήμων.
  + **Ηλεκτρονική Δέσμευση / Άρση Φορολογικής Ενημερότητας**
  + **Ψηφιακή Πλατφόρμα Καταγραφής Αναγκών ΟΤΑ,** προσέφερε βοήθεια στην πανδημία και είναι χρήσιμη σε κάθε ανάγκη που θα παρουσιαστεί στο μέλλον.
  + **Πλατφόρμα ακίνητης περιουσίας Ε9, e-Παράβολο, Κάτοχοι οχημάτων, Ποινικό Μητρώο, Βεβαίωση Μόνιμης Κατοικίας, Αυτεπάγγελτη Αναζήτηση Δικαιολογητικών**
  + **Αποδεικτικό ασφαλιστικής και φορολογικής ενημερότητας**
  + **Αυτοματοποίηση Διαδικασίας Χορήγησης Επιδομάτων σε πληγέντες από Φυσικές Καταστροφές**
  + **Επέκταση και Αναβάθμιση του κόμβου διαλειτουργικότητας govHUB.gr**

Για το μέλλον υπάρχει ως στόχος προσθήκη καινούργιων εφαρμογών όπως:

*Ενσωμάτωση του govHUB.gr στο gov.gr, Ενιαίο Πληροφοριακό Σύστημα Διαχείρισης Τέλους Ακίνητης Περιουσίας – Δημοτικών Φόρων και Δημοτικών Τελών, Καταγραφή και Διαχείριση Ακίνητης Περιουσίας ΟΤΑ – Διασύνδεση με Κτηματολόγιο, Πλατφόρμα ηλεκτρονικών κατασχέσεων – χρηματικών απαιτήσεων οφειλετών ΟΤΑ από πιστωτικά ιδρύματα, Πιστοποιητικά δημοτικής κατάστασης – στοιχεία δημοτολογίων, κ.ά.*

Οι συγκεκριμένες πρωτοβουλίες στοχεύουν στη βελτίωση της αποδοτικότητας των υπηρεσιών των Δήμων, και η υλοποίησή της θα οδηγήσει σε σημαντικά οφέλη για της ΟΤΑ και της εποπτευόμενους φορείς, συμπεριλαμβανομένης της μείωσης του διοικητικού βάρους, της ταχύτερης διεκπεραίωσης διαδικασιών, της ενίσχυσης της διαφάνειας και της αποσυμφόρησης των υπηρεσιών.

1. **Πρόγραμμα “Smart Cities”**

Η ΚΕΔΕ έχει αναλάβει την υποστήριξη του προγράμματος «Έξυπνες Πόλεις» για την ενσωμάτωση σύγχρονων τελευταίων τεχνολογιών της το Διαδίκτυο των Πραγμάτων (Internet of Things-IoT), έξυπνα συστήματα κυκλοφορίας, συστήματα ενεργειακής διαχείρισης και διαχείρισης απορριμμάτων, κ.λπ με στόχο τη βελτίωση της ποιότητας ζωής και την αποτελεσματικότερη χρήση των πόρων.

Με την πρόσκληση του ΥΨΗΔΙ για το πρόγραμμα, οι δήμοι στοχεύουν στην αυτοματοποίηση με ψηφιακές λειτουργίες διαδικασιών που πρότειναν τα δημοτικά συμβούλια.

1. **Εκπαίδευση και Κατάρτιση**

Στον τομέα αυτό θα χρειαστεί ένα ευρύ και εξειδικευμένο πρόγραμμα εκπαίδευσης σε νέες τεχνολογίες του προσωπικού των δήμων, προκειμένου να μπορούν να ανταποκριθούν στις απαιτήσεις της εποχής.

1. **Χρηματοδότηση και Συμπράξεις**

Η ΚΕΔΕ δύναται να αντλεί προτάσεις χρηματοδοτήσεων από Ευρωπαϊκά Προγράμματα αλλά και εθνικά κονδύλια για την ενίσχυση των ψηφιακών υποδομών της Δήμους συμπράττοντας με της φορείς προς την κατεύθυνση αυτή.

Το Ταμείο Ανάκαμψης και Ανθεκτικότητας παρέχει πόρους για τον ψηφιακό μετασχηματισμό της τοπικής αυτοδιοίκησης.

Η ΚΕΔΕ επίσης συνεργάζεται με την **Ελληνική Εταιρεία Τοπικής Ανάπτυξης και Αυτοδιοίκησης (ΕΕΤΑΑ)** για την υλοποίηση έργων ψηφιακής αναβάθμισης και συνολικής υποστήριξης σε ψηφιακές λειτουργίες των δήμων.

Η ΕΕΤΑΑ έχει συστήσει Κέντρο Εξυπηρέτησης με on-line επικοινωνία και διαχείρηση tickets με τα αιτήματα των δήμων για το govHUB.gr.

1. **Μνημόνιο για την Κυβερνοασφάλεια με την Εθνική Αρχή Κυβερνοσφάλειας (ΕΑΚ) .**

Έχει υπογραφεί Μνημόνιο Συνεργασίας μεταξύ ΚΕΔΕ και ΕΑΚ για την προώθηση θεμάτων ασφαλείας των δήμων στον Κυβερνοχώρο. Στόχος είναι η ανάπτυξη υψηλού επιπέδου Κυβερνοασφάλειας σε όλους τους ΟΤΑ, έτσι ώστε να επιτευχθεί η πρόληψη, η αντιμετώπιση και η αποτροπή απειλών για τα συστήματα διαδικτύου και πληροφοριών που χρησιμοποιούνται στην παροχή βασικών υπηρεσιών.

1. **Βίβλος Ψηφιακού Μετασχηματισμού 2020 – 2025**

Σε συνεργασία με το ΥΨΗΔΙ, η ΚΕΔΕ υποστηρίζει της δήμους για την αξιολόγηση τους, στην παροχή ψηφιακών υπηρεσιών, που αποτελεί μέρος της Ψηφιακής Βίβλου.

1. **Παρακολούθηση και επεξεργασία νομοσχεδίων που έχουν ως βάση τη διαλειτουργικότητα και τον ψηφιακό μετασχηματισμό δημοσίων φορέων και δήμων.**

Συνοψίζοντας επισημαίνουμε ότι:

Η υποστήριξη από την ΚΕΔΕ προγραμμάτων και προσκλήσεων που απευθύνονται στους δήμους και η υιοθέτηση απ’ αυτούς ψηφιακών τεχνολογιών, αναδεικνύουν το στόχο της Κεντρικής Ένωσης Δήμων Ελλάδας για μια σύγχρονη, αποδοτική, διαφανή και ευέλικτη τοπική αυτοδιοίκηση, πάντα στην υπηρεσία, εξυπηρέτηση και συνεχή βελτίωση της καθημερινότητας των πολιτών.

***Αθανάσιος Μαμάκος***

***Πρόεδρος της Επιτροπής***

***Ψηφιακής Διακυβέρνησης της ΚΕΔΕ***

***Δήμαρχος Λαρισαίων***

***Μέλος του ΔΣ της ΚΕΔΕ***